Նա հրաժարվել է այն պատկերացումից, որ եկեղեցին պետք է լինի կենտրոնագմբեթ՝ նախագծելով շինությունն իբրև հարմար և ժամանակակից կառույց հոգեհանգստյան պատարագներ մատուցելու համար: Նախագծված եկեղեցին ունի երկու մակարդակ, որոնցից առաջինում նախամուտքն է՝ կից մոմավառության տարածքով, աղոթարանի ստորին սրահը և խորանը: Ավանդատները, որոնք երկուսն են, տեղադրված են խորանի ետնամասում՝ երկու մակարդակի վրա: Եկեղեցու և թանգարանային կառույցները միմյանց են կապվում ներքին աստիճանավանդակով: Այս նախագիծը մերժվել է: